ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....หญ้าแพรก
...l...กรณ์ จาติกวณิช รมว.คลัง ในฐานะประธานเจ้าภาพหลักการจัดงานเฉลิมพระเกียรติ “รวมพลังใจ ถวายความภักดี” แด่พระบาทสมเด็จพระเจ้าอยู่หัว ในโอกาสมหามงคล วันบรมราชาภิเษก 60 ปี ไปเยี่ยมชมความเรียบร้อยของงานอย่างใกล้ชิด งานจัดอย่างยิ่งใหญ่ ระหว่างวันที่ 59 พ.ค.นี้ เวลา 18.0024.00 น. มีกิจกรรมน่าสนใจตลอดถนนราชดำเนิน 
...l...ช่วงนี้ ธนาคารนครหลวงไทย ทำงานแบบประคับประคองไปก่อน เพราะรอคณะกรรมการธนาคารชุดใหม่ ที่จะมีการแต่งตั้งเข้าในการประชุมผู้ถือหุ้นของธนาคารในวันที่ 29 เม.ย.นี้ หลังจากที่คณะกรรมการแบงก์ชุดเก่าลาออกตามมารยาทหลังจากที่ธนาคารธนชาตได้ชำระเงินซื้อหุ้นธนาคารนครหลวงไทยให้กับกองทุนฟื้นฟูได้ครบถ้วนตามที่ตกลงซื้อขายกัน
...l...แน่นอนว่า การเปลี่ยนตัวกรรมการผู้จัดการ จาก ชัยวัฒน์ อุทัยวรรณ์ อาจจะมีเกิดขึ้น แต่ยังไม่ชัดเจนว่าจะรอควบรวมให้เสร็จเรียบร้อยก่อน แล้วจึงจะเปลี่ยนหรือจะเปลี่ยนตัวทันทีเลย
...l...เยาวลักษณ์ พูลทอง ซีอีโอฝ่ายสื่อสารองค์กร ผู้ดูแลด้านประชาสัมพันธ์ของธนาคารกรุงศรี อยุธยา ยื่นใบลาออกขอพักผ่อนก่อนที่จะไปเริ่มงานใหม่ แต่เป็นที่ไหนเจ้าตัวขออุบไว้ก่อน
...l...ส่วนธนาคารไอซีบีซี (ไทย) หรือถ้าใครยังงง ก็ขอบอกว่าเมื่อก่อนเป็นธนาคารสินเอเซีย ยามนี้ก็มีผู้บริหารจากไอซีบีซี ธนาคารยักษ์ใหญ่ของจีน ผู้ถือหุ้นใหม่เดินขวักไขว่ในธนาคาร เพื่อร่วมประชุมวางแผนงานว่าหลังจากนี้ไปจะเริ่มทำอะไรกันดี ธงชัย อานันโททัย กรรมการผู้จัดการแบงก์งานยุ่ง ช่วงนี้เลยไม่มีเวลาไปเล่นเรือของชอบของครอบครัว 
...l...โล่งอกเป็นอย่างมาก ที่หมดภาระในตำแหน่งประธานสมาคมธนาคารไทย อภิศักดิ์ ตันติวรวงศ์ กรรมการผู้จัดการแบงก์กรุงไทย ประธานสมาคมธนาคารไทยสองสมัย ที่ไม่ต้องมานั่งตอบคำถามนักข่าวในสถานการณ์บ้านเมืองที่ไม่ปกติ ตอนนี้ยกภาระความหนักใจให้ ประสาร ไตรรัตน์วรกุล ประธานสมาคมธนาคารไทยคนใหม่รับไปแทน
นอกจากนี้ ก็ยังนั่งนับวันว่าเมื่อไหร่จะหมดวาระในตำแหน่งกรรมการผู้จัดการแบงก์ด้วย เพราะเบื่องานแบงก์เต็มที แม้จะได้รับการยอมรับจากคนในแบงก์มากมายก็ตาม 
...l...หลังจากลงดาบบริษัท ฟินันซ่าประกันชีวิต ไปแล้ว รมว.คลัง จะไปกล่าวสุนทรพจน์ในงานสัมมนา 12th Asia Pacific Life Insurerance Congress 2010 จัดโดยสมาคมตัวแทนประกันชีวิตและที่ปรึกษาการเงิน ที่เมืองทองธานี วันที่ 5 พ.ค.นี้